b'\n_START_ARTICLE_\nMichael Calce\n_START_SECTION_\nZgodnje \xc5\xbeivljenje\n_START_PARAGRAPH_\nCalce se je rodil na obmo\xc4\x8dju zahodnega otoka Montreal, Quebec. Pri petih letih sta se star\xc5\xa1a lo\xc4\x8dila, po dobljeni bitki za skrbni\xc5\xa1tvo je \xc5\xbeivel z materjo. Med vikendi je obiskoval o\xc4\x8deta v Montrealu. Ker se je doma po\xc4\x8dutil izoliranega od svojih prijateljev, mu je o\xc4\x8de pri \xc5\xa1estih letih kupil ra\xc4\x8dunalnik. Svojo izku\xc5\xa1njo z ra\xc4\x8dunalnikom opisuje, kot zelo intenzivno:: \xe2\x80\x9cSpomnijam se, da sem poslu\xc5\xa1al, kako ra\xc4\x8dunalnik piska in obdeluje ukaze. Spominjam se, kako se je zaslon zasvetil pred mojim obrazom. Bilo je nekaj opojnega glede ideje same, da lahko ra\xc4\x8dunalnik naredi vse, kar mu uka\xc5\xbee\xc5\xa1. Ra\xc4\x8dunalnik mi je dal ob\xc4\x8dutek nadzora in ukaza. Ni\xc4\x8d drugega v mojem svetu ni delovalo tako.\xe2\x80\x9d\n_START_SECTION_\nProjekt Rivolta\n_START_PARAGRAPH_\n7. februarja 2000 je Calce napad usmeril v Yahoo!. V okviru projekta, ki ga je poimenoval Rivolta, kar v italijan\xc5\xa1\xc4\x8dini pomeni \xe2\x80\x9cnemiri\xe2\x80\x9d je izvajal DoS napade. V tem \xc4\x8dasu je bilo Yahoo! spletno podjetje vredno ve\xc4\x8d milijard dolarjev in najbolj\xc5\xa1i spletni iskalnik. S tem projektom je Calcu uspelo onesposobiti Yahoo! za skoraj eno uro, prav tako je napade usmeril na eBay, CNN, Amazon in Dell._NEWLINE_V intervjuju leta 2011 je Calce trdil, da so se napadi za\xc4\x8deli povsem nezavedno. V orodje, ki ga je prenesel iz skladi\xc5\xa1\xc4\x8da na platformi za izmenjavo datotek Hotline, ki jo je razvila Hotline Communications je vnesel znane naslove omenjenih podjetij. Nato naj bi od\xc5\xa1el v \xc5\xa1olo in pozabil na aplikacijo, ki je ve\xc4\x8dino dneva nadaljevala z napadi. Ko se je vrnil domov, pa je ugotovil, da se je njegov ra\xc4\x8dunalnik zru\xc5\xa1il, nato ga je znova zagnal, ne da bi vedel, kaj se je \xc4\x8dez dan dogajalo. \xc5\xa0ele preko novic, ki so poro\xc4\x8dala o napadih na tista podjetja, je ugotovil, kaj se je dejansko zgodilo.\n_START_SECTION_\nPomembnost\n_START_PARAGRAPH_\nRa\xc4\x8dunalni\xc5\xa1ki strokovnjak Winn Schwartau je na zasli\xc5\xa1anju pred \xc4\x8dlani kongresa Zdru\xc5\xbeenih dr\xc5\xbeav Amerike dejal, da so \xe2\x80\x9cdandanes vladni in komercialni ra\xc4\x8dunalni\xc5\xa1ki sistemi zelo neza\xc5\xa1\xc4\x8diteni.\xe2\x80\x9d Calce je preko teh napadov pokazal,kako ranljivi so ra\xc4\x8dunalni\xc5\xa1ki sistemi povezani na splet. Dejstvo, da je najve\xc4\x8djo spletno stran na svetu zaprl dijak, je ustvarila \xc5\xa1iroko paniko. Nekdanji agent CIE Craig Guent priznava Calcejevemu prispevku pomembnost za znatno pove\xc4\x8danje spletne varnosti, ki je potekala v naslednjem desetletju.\n_START_SECTION_\nKasnej\xc5\xa1a leta\n_START_PARAGRAPH_\nV drugi polovici leta 2005 je napisal prispevek na temo ra\xc4\x8dunalni\xc5\xa1ke varnosti za Le Journal de Montr\xc3\xa9al. Konec leta 2008 je z novinarjem Craigom Silvemanom napisal knjigo Mafiaboy: Kako sem strmoglavil internet in zakaj je \xc5\xa1e vedno zlomljen leta 2011 pa \xc5\xa1e eno z naslovom Mafiaboy: Portret hekerja kot mladeni\xc4\x8da. 26. oktobra 2008 je na televizijskem programu Tout le monde en parle razpravljal o svoji knjigi. Leta 2016 pa je odprl svoje spletno varnostno podjetje [Optimal Secure].'